Technion - Institiúid Teicneolaíochta Iosrael

Ollscoil taighde agus teicneolaíochta in Iosrael is ea Technion - Institiúid Teicneolaíochta Iosrael. Bunaíodh í sa bhliain 1912 in Haifa, an ollscoil is sine sa tír. Bíonn Technion ag obair le tionscal na n-arm in Iosrael agus le leithéid an mhórdhéantóra arm, Eilbet Systems. Cuireann Technion síos orthu féin mar sciathán taighde agus forbartha míleata Iosrael. Éire Tá conradh ar fiú €1.5 milliún ag Technion le hOllscoil na Gaillimhe. Tá ceangal conartha ar Ollscoil na Gaillimhe lena gcomhpháirtíocht le Technion agus na páirtnéirí eile atá ag plé leis an togra taighde ASTERIX, a bhfuil sé mar aidhm aige bealaí a fhorbairt chun hidrigin a bhaint as an sáile. I mí Aibreáin 2026 dúirt an tOllamh Siobhán Mullally, Stiúrthóir Ionad Cearta Daonna Ollscoil na Gaillimhe, gur chóir don Ollscoil tús a chur le hiarracht deireadh a chur lena conradh le Technion. In 2025, bhain conspóid le bronnadh na gcéimeanna oinigh mar gheall ar an mbaint a bhí ag Ollscoil na Gaillimhe le Technion. Dhiúltaigh triúr a bhí ainmnithe le na céimeanna a fháil glacadh leis an ngradam, an t-aisteoir Olwen Fouéré, an tOllamh Kerby A Miller, agus an scannánóir Margo Harkin. Agus thug Margaretta d’Arcy an dochtúireacht oinigh a bhronn Ollscoil na Gaillimhe uirthi ar ais don ollscoil mar chomhartha agóide. Féach freisin Cogadh Iosrael - Hamas Eilbet Systems Alumni Technion Tagairtí